A vonatkozó jogszabály értelmében a falusi CSOK támogatást ugyanazon gyermek után csak egy alkalommal lehet igénybe venni.  Ha házastársaddal korábban megelőlegezett falusi csokot vettél igénybe vállalt gyermek(ek)re, újabb megelőlegezett támogatást csak akkor igényelhetsz, ha a korábbi szerződésben foglalt gyermekvállalás maradéktalanul teljesült, vagy a korábbi támogatási összegnek nem teljesült gyermekvállalásra jutó hányadát visszafizeted. Ha időközben születik újabb, a korábbi igényléskor még nem meglévő vagy vállalt gyermekként figyelembe vett gyermeked, és van új lakáscélod, akkor az új gyermekre is igényelheted a támogatást. Ennek lehetőségeit a falusi CSOK újraigényléséről szóló cikkünkben foglaltuk össze.